La Biblioteca Central de Gandia amplia el seu horari durant l?època d?exàmens
09 maig 2025

## La Biblioteca Central de Gandia amplia el seu horari durant l?època d?exàmens09 maig 2025Última actualització: 09 maig 2025

![](../gestion/img/4743b358a17eaeeeeaf172bca5c2058fe2fd08e2adae7c0ca29805caf6cecfa9.png)  
  

La Biblioteca Central de Gandia anuncia l’ampliació del seu horari d’obertura amb motiu dels exàmens finals dels diferents nivells educatius, així com de les Proves d’Accés a la Universitat (PAU).

  
A partir del dilluns 12 de maig i fins al diumenge 6 de juny, l’horari s’estendrà des de les 9.00 fins a les 23.00 hores, oferint així 14 hores ininterrompudes de servei diari.

  
Amb aquesta mesura es pretén facilitar un entorn adequat per a l’estudi, oferint a l’estudiantat un espai còmode, tranquil i totalment equipat. Les instal·lacions compten amb endolls per a la càrrega d’ordinadors i dispositius mòbils, a més de connexió a internet, la qual cosa permet als usuaris treballar amb total autonomia.

  
Des de la Biblioteca es recorda la importància de respectar les normes de convivència i mantindre l’ambient de silenci i respecte, especialment durant aquest període d’alta afluència.